2000ರಲ್ಲಿ "ಮಿಷನ್‌ ಇಂಪಾಸಿಬಲ್‌" ಚಲನಚಿತ್ರಗಳ ಎರಡನೆಯ ಕಂತಿನ "" ಚಲನಚಿತ್ರ ಬಿಡುಗಡೆಯಾಯಿತು.ಇದರಲ್ಲಿ ಈಥನ್‌ ಹಂಟ್‌ ಪಾತ್ರದಲ್ಲಿ ಕ್ರೂಸ್‌ ಕಾಣಿಸಿಕೊಂಡರು. ಈ ಚಿತ್ರವನ್ನು ಹಾಂಗ್‌ ಕಾಂಗ್‌ ನಿರ್ದೇಶಕರಾದ ಜಾನ್‌ ವೂ ತಮ್ಮ ಗನ್‌ ಫು ಶೈಲಿಯೊಂದಿಗೆ ನಿರ್ದೇಶಿಸಿದರು. ಈ ಚಿತ್ರವು US$547 ದಶಲಕ್ಷದಷ್ಟು ಆದಾಯ ಗಳಿಸುವುದರೊಂದಿಗೆ, ತನ್ನ ಹಿಂದಿನ ಚಿತ್ರಗಳಂತೆ ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸನ್ನು ಮುಂದುವರಿಸಿ, ಆ ವರ್ಷದ ಮೂರನೆ ಅತಿ ಹೆಚ್ಚು ಆದಾಯ ಗಳಿಸಿದ ಚಲನಚಿತ್ರವಾಗಿ ಹೊರಹೊಮ್ಮಿತು. ಮುಂದಿನ ವರ್ಷ ಕ್ರೂಸ್‌ ಕ್ಯಾಮರಾನ್‌ ಡಯಾಜ್‌ ಮತ್ತು ಪೆನಲೋಪ್‌ ಕ್ರುಜ್‌ರೊಂದಿಗೆ "ಅಬ್ರೆ ಲಾಸ್‌ ಒಜೋಸ್‌" ನ ರಿಮೇಕ್‌ ಚಲನಚಿತ್ರವಾದ "ವೇನಿಲ್ಲಾ ಸ್ಕೈ" ನಲ್ಲಿ (2001) ಅಭಿನಯಿಸಿದರು. ವಿಮರ್ಶಕರು ಪ್ರಶಂಸಿಸಿದ ಈ ಚಿತ್ರ ಇನ್ನೊಂದು ಗಲ್ಲಾಪೆಟ್ಟಿಗೆ ಯಶಸ್ಸನ್ನು ತನ್ನದಾಗಿಸಿಕೊಂಡಿತು. 2002ರಲ್ಲಿ ಕ್ರೂಸ್‌ರವರು ಸ್ಟೀವನ್‌ ಸ್ಪೀಲ್ಬರ್ಗ್‌ ನಿರ್ದೇಶಿಸಿದ ಯಶಸ್ವಿ ಡಿಸ್ಟೊಪಿಯನ್‌ ವೈಜ್ಞಾನಿಕ ಕಾಲ್ಪನಿಕ ಚಿತ್ರ "ಮೈನಾರಿಟಿ ರಿಪೋರ್ಟ್‌" ನಲ್ಲಿ ಅಭಿನಯಿಸಿದರು. ಈ ಚಿತ್ರವು ಫಿಲಿಪ್ K. ಡಿಕ್‌ರವರ ವೈಜ್ಞಾನಿಕ ಕಾಲ್ಪನಿಕ ಚಿಕ್ಕ ಕಥೆಯನ್ನು ಆಧರಿಸಿದೆ. 2003ರಲ್ಲಿ ಅವರು ಎಡ್ವರ್ಡ್‌ ಜ್ವಿಕ್‌ರ "ದಿ ಲಾಸ್ಟ್‌ ಸಾಮುರಾಯ್" ಎಂಬ ಯಶಸ್ವಿ ಐತಿಹಾಸಿಕ ನಾಟಕದಲ್ಲಿ ಅಭಿನಯಿಸಿದರು.

2004ರಲ್ಲಿ ಕ್ರೂಸ್‌ರವರು ಮೈಕಲ್‌ ಮಾನ್‌ ಅವರ ಅಪರಾಧ ಸಂಬಂಧೀ ರೋಮಾಂಚಕ ಚಲನಚಿತ್ರ "ಕೊಲ್ಯಾಟರಲ್‌" ನಲ್ಲಿ ಅಭಿನಯಿಸಿದರು. ಇದರಲ್ಲಿ ಮಾನಸಿಕ ಅಸಮತೋಲನಗೊಂಡ ಕೊಲೆಗಾರನ ಪಾತ್ರದಲ್ಲಿ ನಟಿಸುವುದರೊಂದಿಗೆ ತಮ್ಮ ಸಭ್ಯ ಹುಡುಗನಂತಹ ಸಾಮಾನ್ಯ ಪಾತ್ರದಿಂದ ತಿರುವು ಪಡೆದರು.2005ರಲ್ಲಿ "ವಾರ್‌ ಆಫ್‌ ದಿ ವರ್ಲ್ಡ್‌ಸ್‌" ನಲ್ಲಿ ಕ್ರೂಸ್‌ ಮತ್ತೊಮ್ಮೆ ಸ್ಟೀವನ್‌ ಸ್ಪೀಲ್ಬರ್ಗ್‌ನೊಂದಿಗೆ ಕೆಲಸ ಮಾಡಿದರು. ಈ ಚಲನಚಿತ್ರವು ವಿಶ್ವಾದ್ಯಂತ US$591.4 ದಶಲಕ್ಷ ಆದಾಯ ಗಳಿಸುವುದರೊಂದಿಗೆ ಆ ವರ್ಷದ ನಾಲ್ಕನೆ ಅತಿ ಹೆಚ್ಚು ಗಳಿಕೆ ಕಂಡ ಚಿತ್ರವೆಂಬ ಕೀರ್ತಿಗೆ ಪಾತ್ರವಾಯಿತು.ಗಲ್ಲಾಪೆಟ್ಟಿಗೆ ಯಶಸ್ಸಿನ ಜೊತೆ ಈ ಚಲನಚಿತ್ರವು ಕ್ರೂಸ್‌ ಅವರಿಗೂ ಸೇರಿದಂತೆ ಮೂರು ರಾಜೀ ನಾಮನಿರ್ದೇಶನಗಳನ್ನು ಪಡೆಯಿತು. 2006ರಲ್ಲಿ "ಮಿಷನ್‌ ಇಂಪಾಸಿಬಲ್‌" ಚಲನಚಿತ್ರ ಸರಣಿಯ ಮೂರನೆ ಕಂತಿನ "" ನಲ್ಲಿ ಈಥನ್‌ ಹಂಟ್‌ನ ಪಾತ್ರಕ್ಕೆ ಕ್ರೂಸ್‌ರವರನ್ನು ಪುನರಾವರ್ತಿಸಲಾಯಿತು.ಇದರ ಹಿಂದಿನ ಚಿತ್ರಗಳಂತೆ ಇದೂ ಸಹ ಹೆಚ್ಚು ಸಕಾರಾತ್ಮಕವಾಗಿ ಸ್ವೀಕರಿಸಲ್ಪಟ್ಟು, ಗಲ್ಲಾಪೆಟ್ಟಿಗೆಯಲ್ಲಿ ಸರಿಸುಮಾರು $400 ದಶಲಕ್ಷದಷ್ಟು ಆದಾಯ ಗಳಿಸಿತು. 2007ರಲ್ಲಿ ಅವರು "ಲಯನ್ಸ್‌ ಫಾರ್‌ ಲ್ಯಾಂಬ್‌ಸ್" ಎಂಬ ನಾಟಕದಲ್ಲಿ ಕಾಣಿಸಿಕೊಂಡಿದ್ದರು. ಇದು 21 ವರ್ಷಗಳಲ್ಲಿ ಕ್ರೂಸ್‌ರ ಬೆಡುಗಡೆಗೊಂಡ ಚಲನಚಿತ್ರಗಳಲ್ಲಿ ವಿಶ್ವದಾದ್ಯಂತ $100 ದಶಲಕ್ಷದಷ್ಟೂ ಆದಾಯ ಗಳಿಸದ ಚಲನಚಿತ್ರವಾಗಿದೆ.

2008ರಲ್ಲಿ ಕ್ರೂಸ್‌ ಬೆನ್‌ ಸ್ಟಿಲ್ಲರ್‌ ಮತ್ತು ಜಾಕ್‌ ಬ್ಲಾಕ್‌ರೊಂದಿಗೆ ಯಶಸ್ವಿ ಹಾಸ್ಯ ಚಲನಚಿತ್ರ "ಟ್ರಾಪಿಕ್‌ ಥಂಡರ್‌" ನಲ್ಲಿ ಅಭಿನಯಿಸಿದರು. ಈ ಚಿತ್ರದಲ್ಲಿನ ಪಾತ್ರನಿರ್ವಹಣೆಗಾಗಿ ಕ್ರೂಸ್‌ರವರಿಗೆ ಗೋಲ್ಡನ್‌ ಗ್ಲೋಬ್‌ ನಾಮನಿರ್ದೇಶನ ಲಭಿಸಿತು. ಕ್ರೂಸ್‌ ಇತ್ತಿಚೇಗೆ ಐತಿಹಾಸಿಕ ಕಥೆಯನ್ನೊಳಗೊಂಡ "ವಲ್ಕಿರೀ" ಎಂಬ ಚಿತ್ರದಲ್ಲಿ ಪಾತ್ರವೊಂದನ್ನು ನಿರ್ವಹಿಸಿದರು. ಡಿಸೆಂಬರ್‌ 25, 2008ರಲ್ಲಿ ಬಿಡುಗಡೆಗೊಂಡ ಈ ಚಿತ್ರಕ್ಕೆ ಮಿಶ್ರ ಪ್ರತಿಕ್ರಿಯೆ ವ್ಯಕ್ತವಾಯಿತು.

ಬಣ್ಣದ ಬದುಕು
ಕೇಟ್ ಹೋಮ್ಸ್‌
2000ರ ದಶಕ
ಓಪ್ರಾ ವಿನ್‌ಫ್ರೇ ಶೋನಲ್ಲಿ ಜರುಗಿದ ಘಟನೆ